**הנחיות למועמדים לתכנית רג"ב במסלול ללא פסיכומטרי**

שלום רב,

על מנת להתקבל לתכנית רג"ב במסלול ללא ציון במבחן פסיכומטרי יש ללמוד באופן עצמאי את **אחד** הקורסים המקוונים הבאים: **חושבים על הוראה מחדש** או **מסע עולמי בין מערכות חינוך חדשניות**, בקמפוס IL (המיזם הלאומי ללמידה דיגטאלית).

צורת מיון זו נבחרה בכדי לשקף את יכולותיכם האקדמיות, לדייק את השקפתכם החינוכית בהקשר של תכני הקורס בטרם הכניסה ללימודים, כמו גם את נכונותכם להשקעה והעמקה לטובת קבלה לתכנית רג"ב.

**על הקורסים**

* **חושבים על הוראה מחדש**: בקורס זה מוזמנים הלומדים לחשוב מחדש על מקצוע ההוראה ועל תפקיד המורה והאפשרויות הטמונות בו, תוך חשיפה למודלים פדגוגיים שונים.
* **מסע עולמי בין מערכות חינוך חדשניות:** בקורס זה נחשפים הלומדים לבתי ספר פורצי דרך וחדשניים ברחבי העולם, וחוקרים "איך הופכים חלום למציאות" באמצעות בחינת ששת ממדי החדשנות החינוכית והאופן שבו הם באים לידי ביטוי בבתי ספר אלו. בנוסף, מכירים הלומדים את חזונם של מנהיגי חינוך ישראליים לגבי בית הספר העתידי.

**הנחיות כלליות:**

* הקורס מקוון במלואו
* הקורס נלמד באופן עצמאי
* את הקורס ניתן ללמוד בקצב אישי אך יש לסיים את כל חובות הקורס עד לתאריך **1/10/23, ט"ז תשרי תשפ"ד**
* לצורך הלמידה של הקורס יש להירשם [לאתר קמפוס il](https://campus.gov.il/) .

להלן

הנחיות ללומדים את הקורס  **'חושבים על הוראה מחדש'** – בע"מ 2-3

הנחיות ללומדים את הקורס **'מסע עולמי בין מערכות חינוך חדשניות'** – בע"מ 4-6

**הנחיות ללומדים את הקורס 'חושבים על הוראה מחדש'**

הרשמו לאתר קמפוס IL והיכנסו לקורס 'חושבים על הוראה מחדש' ([קישור לקורס](https://campus.gov.il/course/oranim-edu-oranim-rethinkingteachingstrategies-he/)).

השלימו את כל חובות הקורס ובסיום שילחו לרכז/ת רג"ב שני קבצים כמפורט:

קובץ 1: מעקב אחר מילוי חובות הקורס

* באתר הקורס לחצו על 'התקדמות' בתפריט העליון. יפתח דף ובו תיאור ההתקדמות בקורס. את המעקב ניתן להגיש גם ללא משימת משוב 'הערכת עמיתים' (מטלה אחרונה לאחר הגשת עבודה מסכמת).
* יש לעמוד על נקודה אקראית בדף (לא על התרשים) ובלחצן ימני בעכבר לבחור ב- שמירה בשם.
* את הקובץ יש לשמור בשם לפי התבנית הבאה: שם פרטי שם משפחה משימות חושבים על הוראה מחדש, לדוגמא: מאיה כהן משימות חושבים על הוראה מחדש.
* במהלך השמירה יש לוודא כי סוג הקובץ הוא: דף אינטרנט, שלם או באנגלית: complete, webpage (בדרך כלל זוהי ברירת המחדל).

קובץ 2: עבודת גמר

* השאלות עליהם יש לענות מפורטות בע"מ 3 (וכן באתר הקורס).
* בנוסף להגשת עבודת הסיום באתר הקורס (לצורך הערכת עמיתים), **יש להכין את הטקסט של עבודת הגמר גם כקובץ word ולשלוח אותו לרכז/ת התכנית** (אין צורך להמתין להערכת עמיתים).
* את קובץ ה-word יש לשמור בשם לפי התבנית הבאה: שם פרטי שם משפחה עבודת גמר חושבים על הוראה מחדש לדוגמא: מאיה כהן עבודת גמר חושבים על הוראה מחדש.
* העבודה תיבדק ע"י גורם אקדמי מצוות התכנית הארצית (בנוסף להערכת עמיתים המתבצעת באתר הקורס).
* בעת ציטוט מאמר יש לציין את שם המאמר ושם המחבר/ת- לפני או אחרי הציטוט. מעבר לכך, במשימה המועברת לצוות רג"ב, אין צורך להשתמש בכללי הציטוט באקדמי.

מעבר הקורס בהצלחה משמעו:

1. מילוי כל חובות הקורס כפי שמופיע באתר הקורס
2. קבלת ציון 'עובר' עבור עבודת הגמר בבדיקת הצוות הארצי

**שאלות לעבודת הגמר בקורס חושבים על הוראה מחדש**

לאחר שתלמדו את הקורס, נסחו את תפיסתכם החינוכית, הן ברמה המהותית, והן ברמת השיטה הפדגוגית המועדפת. בתשובתכם התייחסו למרכיבים 1-4 המופיעים בהמשך ובססו את תשובתכם על ציטוטים מתוך המאמרים והסרטונים:

1. מטרות ההוראה החשובות לכם ביותר.
2. תפקיד המורה בכיתה כפי שאתם רואים אותו.
3. בחרו את השיטה הפדגוגית המועדפת עליכם מתוך השיטות שנלמדו בקורס זה; הדגימו כיצד שתי הנקודות הקודמות יבואו בה ליד ביטוי בפועל. בתשובתכם יש להביא דוגמאות מתוך המאמרים שצורפו לשיעור של אותה השיטה.
4. פרטו כיצד הנטיות האישיות שלכם יוכלו לבוא לידי ביטוי בשיטה פדגוגית זו.

**דרישות ההגשה:**

* על תשובתכם להכיל כ-800 מילים. עבודה קצרה מדי או ארוכה מדי תגרור הורדה של הציון.
* בעת ציטוט מאמר יש לציין את שם המאמר ושם המחבר/ת.
* אין צורך להשתמש בכללי הציטוט האקדמי, בשלב זה.

**הנחיות ללומדים את הקורס ''מסע עולמי בין מערכות חינוך חדשניות'**

יש להירשם ולהיכנס לקורס 'מסע עולמי בין מערכות חינוך חדשניות' ([קישור לקורס](https://campus.gov.il/course/acd-a-journey-between-world-education-systems/)).

השלימו את כל חובות הקורס ובסיום שילחו לרכז/ת רג"ב שני קבצים כמפורט:

קובץ 1: מעקב אחר מילוי חובות הקורס

* מטלות הקורס מתבססות ברובן על מענה לשאלות שונות, לרוב המענה נעשה בעזרת פדלט.
* בחרו 10 שאלות פתוחות מתוך הקורס, ורשמו בטבלה את המענה שלכם לשאלות אלו.
* יש לדאוג שלכל אחד משישה בתי הספר המדגימים תהיה התייחסות לפחות בשאלה אחת.

|  |  |  |  |
| --- | --- | --- | --- |
|  | השאלה שעניתי עליה | שם בית הספר אליו מתייחסת תשובתך/ שם איש החינוך שאל חזונו התייחסת בתשובתך | התשובה לשאלה כפי שהשבתי באתר הקורס |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* את הקובץ יש לשמור בשם לפי התבנית הבאה: שם פרטי שם משפחה משימות מסע עולמי, לדוגמא: מאיה כהן משימות מסע עולמי.

קובץ 2: עבודת גמר

* השאלות עליהם יש לענות מפורטות בע"מ 6.
* את קובץ התשובות יש לשמור בשם לפי התבנית הבאה: שם פרטי שם משפחה עבודת גמר מסע עולמי, לדוגמא: מאיה כהן עבודת גמר מסע עולמי.
* יש לשלוח את הקובץ לרכז/ת התכנית במכללה
* העבודה תיבדק ע"י גורם אקדמי מצוות התכנית הארצית.
* בעת ציטוט יש לציין את שם המצוטט- לפני או אחרי הציטוט. אין צורך להשתמש בכללי הציטוט באקדמי.

מעבר הקורס בהצלחה משמעו:

1. מילוי כל חובות הקורס.
2. קבלת ציון 'עובר' עבור עבודת הגמר בבדיקת הצוות הארצי.

**הנחיות לעבודת הגמר בקורס מסע עולמי בין מערכות חינוך**

לאחר שתלמדו את הקורס, נסחו את תובנותיכם החינוכיות. בתשובתכם התייחסו למרכיבים 1-4 המופיעים בהמשך ובססו את תשובתכם על ציטוטים מתוך הסרטונים והמאמרים:

1. ציינו חמש **מטרות ההוראה** **אותן ניתן לזהות בבתי ספר אלו**. עבור כל מטרה הדגימו כיצד אחד מבתי הספר מיישם אותה.
2. מה **תפקיד המורה בבתי ספר אלו**? ציינו כיצד הוא בא לידי ביטוי מעשי.
3. בקורס נסקרו ששת ממדי החדשנות עבור כל בית ספר מדגים. כעת חזרו אל תיאור ממדי החדשנות המופיע ביחידת הפתיחה וכתבו עבור כל ממד הסבר על **מהי חדשנות חינוכית עבורו**. בהסבר שתכתבו התייחסו למאפיינים ומרכיבים משותפים שבאו לידי ביטוי ברוב בתי ספר מדגימים.
4. נסחו את **תפיסתכם החינוכית** בהתייחס לתכני הקורס. ציינו מהו בית הספר המועדף עליכם, כיצד נטיותיכם יכולות לבוא לידי ביטוי בבית ספר זה, כיצד חשיפה לתכני הקורס השפיעה על תפיסתכם ואיך הייתם רואים את עצמכם פועלים בעתיד.

**דרישות ההגשה:**

* על תשובתכם להכיל כ-800 מילים. עבודה קצרה מדי או ארוכה מדי תגרור הורדה של הציון.
* בעת ציטוט מאמר יש לציין את שם המאמר ושם המחבר/ת.
* אין צורך להשתמש בכללי הציטוט האקדמי, בשלב זה.